फर्जी पुलिसकर्मी बन 4 युवक वृद्ध की सोने की चेन अंगूठी लूट फरार
सिर्फ वही नकारात्मक खबर, जो आपको जानना जरूरी है
क्राइम रिपोर्टर| जोधपुर
शास्त्रीनगरफायर स्टेशन में अपने दोस्त से मिलने आए एक वृद्ध से चार युवकों ने फर्जी पुलिसकर्मी बन सोने की चेन अंगूठी लूट ली। चारों बदमाश दो बाइक पर सवार होकर आए और वृद्ध से पूछताछ करते हुए बातों में लगा लूट लिया। शास्त्रीनगर थाना पुलिस ने बताया कि पावटा सेकंड पोलो निवासी पारसमल चौधरी (77) पुत्र ताराचंद ने रिपोर्ट दी कि वे अपने दोस्त शास्त्रीनगर फायर स्टेशन में ड्राइवर के पद पर कार्यरत राजकुमार से मिलने रविवार दोपहर फायर स्टेशन गए थे। वहां वे दोनों ऑफिस के बाहर बैठ कर बातें कर रहे थे। इस दौरान दोपहर ढाई बजे चार युवक दो बाइक पर ऑफिस आए और खुद को पुलिसकर्मी बता पहले तो पड़ोस में रहने वाले लोगों के बारे में पूछताछ की। फिर उन्हें एकांत में ले जाकर सोने की चेन और अंगूठी उतार कर एक लिफाफे में डालने को कहा। चेन और अंगूठी लिफाफे में डालने के बाद आरोपी उसे लेकर बाइक पर फरार हो गए।
फायरस्टेशन के सामने पार्क में शाम होते ही स्मैकचियों का रहता है जमावड़ा
फायरस्टेशन में कार्यरत कर्मचारियों ने बताया कि फायर स्टेशन के सामने स्थित पार्क में शाम के वक्त बदमाश स्मैक गांजा का नशा करते हैं, जिसकी शिकायत पुलिस में की, लेकिन उनके खिलाफ कोई कार्यवाही नहीं की। इसी के चलते बदमाशों ने फायर स्टेशन के बाहर रविवार को लूट की वारदात को अंजाम दिया।
hin_Deva hin_Deva mai_Deva hin_Deva hin_Deva hin_Deva